Príloha č. 1

Doložka vybraných vplyvov


	1. Základné údaje

	Názov materiálu

	Návrh zákona o evidencii tržieb a o zmene a doplnení niektorých zákonov


	Predkladateľ (a spolupredkladateľ)

	Ministerstvo financií Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	jún – júl 2025

	Predpokladaný termín predloženia na pripomienkové konanie
	júl – august 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	druhá polovica roka  2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Návrh zákona sa vypracováva nadväzne na Programové vyhlásenie vlády SR.
V súčasnosti zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady  č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov obsahuje okrem ustanovení týkajúcich sa používania pokladnice eKasa  aj ustanovenia týkajúce sa používania elektronických registračných pokladníc, ktoré sú v súčasnej dobe obsolentné, nakoľko takéto pokladnice sa už nepoužívajú, a preto cit. zákon je pre podnikateľov neprehľadný.  
Zároveň sa implementujú opatrenia z Akčného plánu boja proti daňovým únikom.
Článok II predstavuje novelu Daňového poriadku pre zefektívnenie procesov aj smerom k elektronizácii upravujú ustanovenia Daňového poriadku týkajúce sa úradného záznamu vyhotoveného správcom dane, predkladania dokumentov správcovi dane a rieši situáciu, ak bude vec odovzdaná správcovi dane iným spôsobom (napríklad orgánom činným v trestnom konaní).
Článok III predstavuje novelu zákona č. 222/2004 Z. z.  zákona o dani z pridanej hodnoty, ktorá reaguje ma úpravu v navrhovanom zákone o evidencii tržieb. V nadväznosti na zjednodušenú faktúru v zákone o DPH navrhuje sprecizovať, že za IČ DPH sa okrem DIČ prideleného podľa § 67 Daňového poriadku považuje aj DIČ sprístupnené podľa § 7 ods. 1 nového zákona o evidencii tržieb.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Návrh zákona o evidencii tržieb nahradí zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov. 

Rekodifikáciou zákona o používaní registračných pokladníc sa dosiahne sprehľadnenie zákona po skončení používania elektronických registračných pokladníc a následne zavedení on-line registračných pokladníc vo vzťahu k novým trendom v evidencii tržieb, ako aj spresnenie a úpravu ustanovení s prihliadnutím na poznatky z praxe.

V rámci liberalizácie trhu sa navrhuje zaviesť nový typ pokladnice, tzv. softvérová on-line registračná pokladnica, pričom podnikateľ sa môže rozhodnúť, či bude používať tento typ pokladnice alebo bude používať on‑line registračnú pokladnicu, resp. virtuálnu registračnú pokladnicu.

V súčasnosti zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady  č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov obsahuje okrem ustanovení týkajúcich sa používania pokladnice eKasa  aj ustanovenia týkajúce sa používania elektronických registračných pokladníc, ktoré sú v súčasnej dobe obsolentné, nakoľko takéto pokladnice sa už nepoužívajú, a preto cit. zákon je pre podnikateľov neprehľadný.  

Zároveň sa implementujú opatrenia z Akčného plánu boja proti daňovým podvodom. 
Zavedenie  povinnosti pre všetkých podnikateľov prijímať platby elektronicky/bezhotovostne prostredníctvom zrýchlenej QR platby cez bankovú aplikáciu alebo prostredníctvom iného platobného prostriedku, pričom spôsob tohto prijímania  si určí podnikateľ sám podľa charakteru predajného miesta.

Cieľom článku II je zefektívnenie výkonu procesov kontroly a elektronizácia.

Cieľom článku III je zosúladenie navrhovanej úpravy pri sprístupňovaní identifikačného čísla v eKasa zóne predávajúceho so zákonom o DPH.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Finančná správa, výrobcovia, dovozcovia a distribútori registračných pokladníc a predávajúci, ktorí sú povinní evidovať prijaté tržby v registračnej pokladnici.


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Žiadne alternatívne riešenia. Vzhľadom na aktuálny stav je nevyhnutné, aby bola rekodifikácia zákona prijatá.


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Ministerstvo financií Slovenskej republiky preskúma účelnosť návrhu zákona na základe podnetov orgánov finančnej správy alebo predávajúcich.
Vzhľadom na potrebu posúdenia efektivity úpravy existujúcich ustanovení (zrušenie výnimiek) ale aj novo zavedených ustanovení (zavedenie bezhotovostnej platby) je potrebné na posúdenie účinnosti a aj účelnosti predkladaného materiálu dlhšie časové obdobie, a to aspoň 4 roky od účinnosti návrhu zákona.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
MF SR – 59583474, barbora.jurkovicova@mfsr.sk
MF SR – 59583473, lucia.blazekova.bohunicka@mfsr.sk
MF SR – 59583473, peter.turenic@mfsr.sk

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Finančné riaditeľstvo SR, výrobcovia, dovozcovia a distribútori registračných pokladníc.


	13. Stanovisko Komisie na posudzovanie vybraných vplyvov z PPK č. 100/2025
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia žiada predkladateľa v doložke vybraných vplyvov v časti 8. Preskúmanie účelnosti doplniť dátum a kritéria hodnotenia účelnosti predkladaného materiálu.
Odôvodnenie: Vyplnenie tohto bodu je povinnou súčasťou doložky vybraných vplyvov podľa Jednotnej metodiky na posudzovanie vybraných vplyvov. Preskúmanie účelnosti sa nastavuje po určitom čase k získaniu spätnej väzby, aby sa zhodnotilo plnenie cieľa  na základe kontrolných  kritérií. Je potrebné tu uviesť, kedy a akým spôsobom bude vyhodnotené plnenie cieľov predkladaného materiálu

Komisia žiada predkladateľa o vyznačenie aj negatívnych vplyvov na malé a stredné podniky v bode 9. doložky vybraných vplyvov.
Odôvodnenie: Návrh zákona bude mať dopad na široké spektrum podnikateľských subjektov, vrátane malých a stredných podnikov, v podobe nových povinností súvisiacich so zavedením povinnosti prijímania bezhotovostných platieb.
Vyhodnotenie:
Pripomienky k doložke vybraných vplyvov boli upravené v zmysle stanoviska.

K vplyvom na podnikateľské prostredie
Komisia žiada predkladateľa o dopracovanie Analýzy vplyvov na podnikateľské prostredie.
Odôvodnenie: Do analýzy je potrebné doplniť na prvú stranu názov predkladateľa a názov materiálu. Ďalej je potrebné zosúladiť počet dotknutých subjektov v analýze a kalkulačke v regulácií č. 1, 2 a 5. V analýze je potrebné zosúladiť poradové čísla regulácií podľa číslovania regulácií v tabuľke č. 2, doplniť zdroj počtu subjektov regulácie č. 1 „oznamovacia povinnosť pri poruche“, uviesť dôvod rozdielneho počtu subjektov v reguláciách č. 3, 4 a 6, upraviť výpočet regulácie č. 3 tak aby reflektoval výšku úspory mikropodnikov a malých podnikov v regulácií č. 2. Do analýzy a kalkulačky je potrebné zapracovať ďalšie vplyvy, ktoré vyplývajú z dôvodovej správy a vlastného materiálu ako napr.: 
• § 5 nové požiadavky na pokladnicu eKasa – zavedenie tzv. globálneho čísla, odstránenie možnosti tlače off-line dokladu,
• § 15 zavedenie povinnosti pre predávajúceho, ktorý je povinný používať pokladnicu eKasa, umožniť kupujúcemu vykonať platbu bezhotovostne, prostredníctvom platobnej karty, online platobného prevodu, platby QR kódom a pod., ak suma nákupu presiahne 1 euro. Negatívny vplyv - povinnosť vystavenia statického QR kódu. Pozitívny vplyv – úspora na poplatkoch pri platbách platobnou kartou kartových spoločností,
• § 16 nové správne delikty – napr. za nesplnenie povinnosti umožniť kupujúcemu vykonať platbu bezhotovostne sa navrhuje uložiť pokutu výške od 500 do 15 000 eur,
• § 27h ods. 9 – povinnosť banky raz ročne preukázateľne informovať mikropodnik alebo malý podnik o možnosti zriadenia štandardného podnikateľského účtu,
• § 27h ods. 16 povinnosť bezodplatne sprístupniť informácie o štandardnom podnikateľskom účte na webovom sídle banky a pobočky zahraničnej banky a v prevádzkových priestoroch banky a zahraničnej banky.

Zrušením pôvodného zákona č. 289/2009 Z. z. vznikajú nasledovné pozitívne vplyvy:
• § 3 ods. 8 zrušenie povinnosti na každom predajnom mieste sprístupniť oznámenie, v ktorom uvedie, že nie je podľa tohto zákona povinný používať elektronickú registračnú pokladnicu,
• § 10 ods. 1 zrušenie povinnosti nahlásenia poruchy servisnej organizácií 
a zaznamenania do knihy elektronickej registračnej pokladnice,
• § 10 ods. 3 zrušenie povinnosti zaznamenať do knihy elektronickej registračnej pokladnice bez zbytočného odkladu dátum a čas opätovného začatia prevádzky elektronickej registračnej pokladnice,
• § 12 ods. 1 zrušenie povinnosti vykonávať dennú uzávierku,
• § 13 zrušenie povinnosti vedenia knihy elektronickej registračnej pokladnice.

Vyhodnotenie:
- v súvislosti s pripomienkami týkajúcich sa zákona o bankách, táto úprava už nie je súčasťou návrhu zákona, keďže bol článok III vypustený,
- v súvislosti s návrhom zákona o eKase: 
· boli doplnené informácie k počtu subjektov regulácie,
· zavedenie tzv. globálneho čísla, pre vysvetlenie uvádzame, že ide o technické spresnenie, nie zavedenie nového pojmu,
· off-line doklade je potrebné tlačiť naďalej, inak je náhrada ručené vypisovanie paragónov, pričom sa nejedná o novú povinnosť,
· k ostatným pripomienkam uvádzame, že boli zapracované.

K sociálnym vplyvom
V bode 9. doložky vybraných vplyvov (Vybrané vplyvy materiálu) Komisia odporúča označiť žiadne sociálne vplyvy. Nadväzne na to Komisia odporúča vypustiť analýzu sociálnych vplyvov. Vplyv popísaný v bode 4.1.1 analýzy sociálnych vplyvov Komisia odporúča uviesť v bode 10. doložky (Poznámky) ako zanedbateľný. V súlade s touto pripomienkou Komisia odporúča upraviť aj predkladaciu správu a všeobecnú časť dôvodovej správy, a to vyjadrenie o sociálnych vplyvoch.
Odôvodnenie: Predkladateľ v analýze sociálnych vplyvov konštatuje, že zavedením štandardného podnikateľského účtu pre živnostníkov by došlo k zníženiu výdavkov domácností, ktorých jeden z členov je živnostníkom, a to úsporou za vedenie účtu. Vplyv súvisiaci so zavedením štandardného podnikateľského účtu považuje Komisia najmä za vplyv na podnikateľské prostredie, nie na hospodárenie domácností, preto nie je potrebné, aby predkladateľ identifikoval pozitívne sociálne vplyvy a vypracoval analýzu sociálnych vplyvov.

Vyhodnotenie:
Doložka sa týkala iba článku III, ktorý už nie je súčasťou návrhu zákona.
K vplyvom na informatizáciu spoločnosti
Komisia súhlasí, že predložený materiál má vplyv na informatizáciu spoločnosti. Komisia však považuje za nutné upraviť a doplniť analýzu vplyvov na informatizáciu spoločnosti. 
V bode 6.1. je nutné doplniť chýbajúci kód ku novej koncovej elektronickej službe „Notifikátor QR kódov“. 
Z bodu 6.2., tak ako je vyplnený (v rozpore s metodikou), nie je zrejmé, čo chcel predkladateľ vyznačiť. Komisia žiada postupovať v zmysle metodiky. 
Komisia zároveň žiada zosúladiť časť 6.4. Táto časť sa  vzťahuje na výkon verejnej moci, teda na prípady, kedy sa rozhoduje o, zjednodušene, konkrétnych právach a povinnostiach fyzických osôb alebo právnických osôb. Inými slovami, je obmedzená na konania, ktorých výsledkom je rozhodnutie ako individuálny právny akt a nevzťahuje sa na akýkoľvek výkon právomocí orgánov verejnej moci podľa osobitných zákonov. Keď teda v bode 6.4.1 predkladateľ odpovie, že sa o takéto konanie nejedná, nemôže na ďalšie otázky odpovedať „áno“. Komisia žiada vyššie uvedené zosúladiť.

Vyhodnotenie:
Pripomienky k vplyvom na informatizáciu spoločnosti boli upravené v zmysle stanoviska.



	14. Stanovisko Komisie na posudzovanie vybraných vplyvov zo záverečného posúdenia č. ...(v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné

